ky ky ru ky ru ky ky ky ru ky ky ky ky ky ky ky ba ky kk ky ky ky mn ky ky bg ky ky ky ky ru ru ky ky ky hu ky ky ky ky ky ru ru ru ru ky ky kk ky ky ky ky ky ru ky ky ky ky ky ba ky ky ky ky ky ky ky ky ky ky ky ky ky ky ky ky ky ru ky hbs_cyr ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ky kk kk fr ru uk hbs_cyr ru ru ru ru en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en ky ky de ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru ky ky ky ky ky ky ky ky ru ky uk ky ky
2017-жылдын алгачкы эки айында мамлекеттик бюджеттин жалпы кирешеси 17,3 млрд сомду түздү — Жаңылыктар — Кыргыз Республикасынын Финансы министрлиги
Анонстор, маалымат жыйындары жана талкуулар
Жеке кабыл алууга жазылуу тартиби
Мамлекеттик бюджеттин аткарылышы тууралуу ар айлык отчёттор
Мамлекеттик бюджеттин аткарылышына жарым жылдык сереп
Жергиликтүү бюджеттердин аткарылышы тууралуу отчёттор
Бюджеттин аткарылышына мониторинг жүргүзүү
Түрткү берүүчү (үлүштүк) гранттар
МТАС (маалыматтарды таркатуунун атайын стандарты)
Аукциондор боюнча жыйынтыктар жана отчёттор
Кредиттик макулдашуулардын электрондук китепканасы
Бухэсеп, финотчёт жана ички аудит
Бухгалтердик эсеп, финансылык отчёт
Бош кызмат орундары тууралуу жарыялар
Семинарлар жана квалификацияны жогорулатуу курстары
ЧУАнын долбоорлорун коомдук талкуулоо
Ченемдик укуктук актылардын долбоорлору
Коррупцияга каршы күрөшүү жаатындагы ченемдик укуктук актылар
Коррупцияга каршы күрөшүү жаатындагы ведомстволук пландар
МФБны башкаруунун коррупцияга каршы моделин киргизүү боюнча план
КР МФнын коррупция менен күрөшүү боюнча стамбулдук иш-аракеттер планы
Коррупцияга каршы күрөшүү жаатындагы чаралардын аткарылышы тууралуу отчёттор жана маалыматтар
Коррупцияга каршы күрөшүү жаатында ЖКИ менен меморандумдар
Жарандардын кайрылууларын кароонун жыйынтыктары
Коомдук кенештин иш планы
Жарандык коом менен иштешүү
« Апрель 2019 »
Башкы бет Жаңылыктар Жаңылыктар
2017-жылдын алгачкы эки айында мамлекеттик бюджеттин жалпы кирешеси 17,3 млрд сомду түздү — Жаңылыктар — Кыргыз Республикасынын Финансы министрлиги
Борбордук казынанын алдын ала маалыматтары боюнча, 2017-жылдын январь-февралында мамлекеттик бюджеттин кирешесинин жалпы көлөмү 17 млрд 332,7 млн сомду же белгиленген пландык тапшырманын 98 пайызын түздү (түшпөй калган сумма – 348,7 млн сом). Былтыркы жылдын тийиштүү мезгилине салыштырмалуу бюджеттин жалпы кирешеси 9 пайызга же 1 млрд 703,9 млн сомго азайды. Азаюу, негизинен, алынган расмий трансферттердин түшүүлөрү азайып кеткендиги менен байланыштуу.
МИП гранттарын жана атайын каражаттарды кошпогондо, жалпы киреше планы 104,3 пайызга аткарылды. Былтыркы жылдын ушул мезгилине салыштырмалуу жалпы киреше көлөмү, МИП гранттарын жана атайын каражаттарды кошпогондо, 1 млрд 172,5 млн сомго же 6,9 пайызга азайды.
Каралган мезгилде салыктык кирешелердин көлөмү 14 млрд 663,9 млн сомду же пландын 102,6 пайызын түздү (ашыкча аткарылган сумма – 374,4 млн сом). Өткөн жылдын тийиштүү мезгилине салыштырмалуу салыктык кирешелер 1 млрд 493 млн сомго же 11,3 пайызга өстү.
Мамлекеттик бажы кызматы тарабынан отчёттук мезгилде 1 млрд 587 млн сом өлчөмүндөгү салыктар жана төлөмдөр же пландын 105,5 пайызы камсыз кылынды (ашыкча аткарылган сумма – 187 млн сом). Былтыркы жылдын ушул мезгилине карата түшүүлөрдүн өсүш темпи 106,5 пайызды түздү.
Булактардын түрлөрү боюнча алганда, бажы төлөмдөрү боюнча пландын аткарылышы төмөнкүдөй болду:
- Кыргыз Республикасынын аймагына үчүнчү өлкөлөрдөн ташылып келинген товарларга кошумча нарк салыгы (КНС) боюнча түшүүлөр 1 млрд 619,2 млн сомду түзду же план 104,3 пайызга аткарылды, өткөн жылдын ушул мезгилине салыштырмалуу түшүүлөр 1,3 пайызга төмөндөдү;
- Кыргыз Республикасынын аймагына үчүнчү өлкөлөрдөн ташылып келинген товарларга акциздик салык боюнча түшүүлөр 5,6 млн сомду же пландын 36,1 пайызын түздү, былтыркы жылдын ушул мезгилине салыштырмалуу салыктын түшүүлөрү 3,2 пайызга төмөндөдү;
- эл аралык соода-сатыкка салыктар боюнча түшүүлөр 1 млрд 968 млн сомду түзүп, пландык көрсөткүч 107,4 пайызга аткарылды (2016-жылдын тийиштүү фактысына карата өсүш темпи – 116,1 %), анын ичинде ЕАЭБдин алкагындагы ташып келүү бажы алымдары боюнча 1 млрд 846,8 млн сом (2016-жылдын тийиштүү фактысына карата өсүш темпи – 114,2 %) келип түштү.
Отчёттук мезгилде Мамлекеттик салык кызматы тарабынан 11 млрд 439,4 млн сом суммасында киреше чогултулуп, пландык көрсөткүч 102,2 пайызга аткарылды, Кумтөрдү эсепке албаганда, план 98,2 пайызга орундалды. Былтыркы жылдын тийиштүү деңгээлине салыштырмалуу МСКнын кирешеси 12,5 пайызга же 1 млрд 269,8 млн сомго өстү. Кумтөрдү эсепке албаганда, түшүүлөр 7,1 пайызга же 673,1 млн сомго өстү.
МСКнын салыктык кирешелери 11 млрд 76,9 млн сомду же пландын 101,7 пайызын түздү. ЕАЭБдин алкагындагы кыйыр салыктарды эсепке албаганда, МСКнын салыктык кирешелери 7 млрд 996,3 млн сомду түздү. Пландык көрсөткүч 107,1 пайызга аткарылды. Өткөн жылдын ушул мезгилине салыштырмалуу МСКнын салыктык кирешелеринин түшүүсү, ЕАЭБдин алкагындагы кыйыр салыктарды эсепке албаганда, 13,8 пайызга же 970,8 млн сомго өстү.
Салык агенти тарабынан төлөнүүчү киреше салыгынын иш жүзүндө чогултулушу 1 млрд 348 млн сомду түзүп, пландык көрсөткүч 94,3 пайызга аткарылды. Былтыркы жылдын тийиштүү мезгилине салыштырмалуу салыктын түшүүсү 9,2 пайызга же 113,1 млн сомго өстү. Бул өсүш орточо айлык маянанын өсүшү менен камсыздалды. Алсак, Улуттук статистика комитетинин маалыматтары боюнча, ушул жылдын январында орточо айлык маяна 13 768 сомду түзгөн, бул өткөн жылдын ушул мезгилинин көрсөткүчүнөн 5,8 пайызга көбүрөөк.
Кыргыз Республикасынын резиденттери эмес жактардын кирешелерине салыктын түшүүсү 269,5 млн сомду же пландын 125,6 пайызын түздү. Былтыркы жылдын тийиштүү көрсөткүчүнө салыштырмалуу түшүүлөр 92,5 млн сомго же 52,3 пайызга азайды.
Пайдага салык боюнча иш жүзүндөгү түшүү 1 млрд 124,9 млн сомду же пландын 91,2 пайызын түздү. Өткөн жылдын тийиштүү көрсөткүчүнө салыштырмалуу пайдага салыктын түшүүсү 164,8 млн сомго же 17,2 пайызга төмөндөдү.
Патенттин негизинде салыктардын түшүүлөрү 356,8 млн сомду же пландын 89,6 пайызын түздү. Патенттин негизинде салыктардын түшүүлөрүнүн өсүү темпи өткөн жылдын ушул мезгилине карата 103,1 пайызды түздү.
Жер салыгы боюнча түшүүлөр жалпысынан 211,4 млн сомду түзүп, пландык көрсөткүч 130,9 пайызга аткарылды. Былтыркы жылдын тийиштүү деңгээлине салыштырмалуу түшүүлөр 16 пайызга же 29,2 млн сомго өстү.
Кыргыз Республикасынын аймагында өндүрүлгөн товарларга жана кызмат көрсөтүүлөргө КНСнын иш жүзүндө түшүүсү 1 млрд 979,1 млн сомду түздү же план 102,5 пайызга аткарылды. Былтыркы жылдын тийиштүү көрсөткүчүнө салыштырмалуу жыйымдар 16,9 пайызга же 285,5 млн сомго өстү.
ЕАЭБге мүчө мамлекеттерден Кыргыз Республикасынын аймагына ташылып келинген товарларга КНСнын түшүүсү отчёттук мезгилде 2 млрд 322,9 млн сомду түзүп, пландык көрсөткүч 96,1 пайызга аткарылды. Былтыркы жылдын тийиштүү деңгээлине салыштырмалуу 26,3 пайызга же 483,7 млн сомго өстү.
Сатуудан алынуучу салык боюнча жыйымдар 702,4 млн сомду түздү, пландык көрсөткүч 97,3 пайызга аткарылды. Сатуудан алынуучу салыкты төлөөдөн бошотуу жаатындагы салык мыйзамдарынын өзгөртүлүшүнө байланыштуу түшүүлөр өткөн жылдын тийиштүү көрсөткүчүнө салыштырмалуу дээрлик 2 эсеге азайды.
Кыргыз Республикасынын аймагында өндүрүлүүчү жана сатылуучу товарларга акциздик салык боюнча түшүүлөр 261,6 млн сомду түздү. Пландык көрсөткүч 126,4 пайызга орундалды. Былтыркы жылдын тийиштүү мезгилине салыштырмалуу акциздик салык жыйымдары негизинен мунайзаттардан салыктын түшүүлөрү өскөндүгүнүн эсебинен 38,5 пайызга көбөйдү.
ЕАЭБге мүчө мамлекеттерден Кыргыз Республикасынын аймагына ташылып келинген товарларга акциздик салык боюнча иш жүзүндөгү жыйымдар 757,7 млн сомду түздү. Пландык көрсөткүч 75,3 пайызга аткарылды же болбосо 180,9 млн сом түшпөй калды. Өткөн жылдын тийиштүү мезгилине салыштырмалуу түшүүлөр 19,3 пайызга төмөндөдү.
Салык органдары жер казынасын пайдалангандык үчүн салыкты 202,6 млн сом суммасында чогултушту же планды 214,7 пайызга аткарышты. Өткөн жылдын ушул мезгилине салыштырмалуу түшүүлөр негизинен роялтинин баалуу металлдардан түшүүлөрүнүн өсүшүнүн эсебинен 2 эсеге өстү. Бул өсүш Талды-Булак Сол жээк алтын кенинин ишке киргизилиши жана иштин башталышы менен шартталды.
Отчёттук мезгилде Кумтөр тарабынан дүң кирешеге салык боюнча 1 млрд 255,1 млн сом которулду (план боюнча 827,9 млн сом которулмак). Былтыркы жылдын тийиштүү деңгээлине салыштырмалуу салыктын түшүүлөрү дээрлик 2 эсеге өстү.
Каралган мезгилде мамлекеттик бюджеттин салыктык эмес түшүүлөрү 2 млрд 227,2 млн сомду же пландын 100,8 пайызын түздү. Өткөн жылдын тийиштүү деңгээлине салыштырмалуу жыйымдар 149,8 млн сомго же 6,3 пайызга азайды. Түшүүлөрдүн азаюусу бюджеттик ссудалар жана насыялар боюнча пайыздар, акциялардын мамлекеттик пакетине, мамлекеттик ишканалардын пайдасына чегерилген дивиденддер, ижара акысы жана акы төлөнүүчү кызматтарды көрсөтүүдөн түшүүлөр боюнча байкалууда.
Расмий гранттардын түшүүлөрү 41,7 млн сомду түздү, пландык көрсөткүч 3,5 пайызга аткарылды. Былтыркы жылдын тийиштүү деңгээлине салыштырмалуу гранттардын түшүүсү, негизинен, өткөн жылдын февраль айында программалык гранттардын түшкөндүгүнө байланыштуу 3 млрд 447,2 млн сомго азайды.
* — Милдеттүү толтуруу керек
← Республикалык бюджет 2017-жылдын февраль айында 2 млрд 88 млн сом тартыштык менен аткарылды
Быйылкы жылдын 2 айында социалдык чөйрөгө 7 млрд 861 млн сом бөлүндү →
Дареги: 720040, Бишкек ш., Эркиндик саябаны, 58
Электрондук кайрылууларды кабыл алуу: minfin@minfin.kg, тел. (+ 996 312) 625074
Ишеним телефону: (+ 996 312) 66 42 35
Кыргызстандын жарандары Финансы министрлигине minfin@minfin.kg электрондук почта боюнча кайрыла алышат, келген кайрылууларды карап чыгуу мөөнөтү кат жүзүндө (электрондук) кайрылуулар катталган күндөн баштап 14 күндү түзөт.
Сайт 2013-жылы ТФ "МФБПО" долбоорунун жардамы менен иштелип чыккан